CELEX: 62016CA0258
Language: sk
Date: 2018-04-12 00:00:00
Title: Vec C-258/16: Rozsudok Súdneho dvora (tretia komora) z 12. apríla 2018 (návrh na začatie prejudiciálneho konania, ktorý podal Korkein oikeus – Fínsko) – Finnair Oyj/Keskinäinen Vakuutusyhtiö Fennia (Návrh na začatie prejudiciálneho konania — Letecká doprava — Montrealský dohovor — Článok 31 — Zodpovednosť leteckých dopravcov za škodu na zapísanej batožine — Požiadavky týkajúce sa formy a obsahu písomnej reklamácie podanej leteckému dopravcovi — Reklamácia podaná elektronicky a zaregistrovaná do informačného systému leteckého dopravcu — Reklamácia podaná v mene osoby oprávnenej na dodanie prepravovaných vecí zamestnancom leteckého dopravcu)

201805250271897472018/C 200/032582016CJC20020180611SK01SKINFO_JUDICIAL201804123311Vec C-258/16: Rozsudok Súdneho dvora (tretia komora) z 12. apríla 2018 (návrh na začatie prejudiciálneho konania, ktorý podal Korkein oikeus – Fínsko) – Finnair Oyj/Keskinäinen Vakuutusyhtiö Fennia (Návrh na začatie prejudiciálneho konania — Letecká doprava — Montrealský dohovor — Článok 31 — Zodpovednosť leteckých dopravcov za škodu na zapísanej batožine — Požiadavky týkajúce sa formy a obsahu písomnej reklamácie podanej leteckému dopravcovi — Reklamácia podaná elektronicky a zaregistrovaná do informačného systému leteckého dopravcu — Reklamácia podaná v mene osoby oprávnenej na dodanie prepravovaných vecí zamestnancom leteckého dopravcu)
 ---documentbreak--- C2002018SK310120180412SK00033131Rozsudok Súdneho dvora (tretia komora) z 12. apríla 2018 (návrh na začatie prejudiciálneho konania, ktorý podal Korkein oikeus – Fínsko) – Finnair Oyj/Keskinäinen Vakuutusyhtiö Fennia
   (Vec C-258/16) (
         1
      )
   „(Návrh na začatie prejudiciálneho konania — Letecká doprava — Montrealský dohovor — Článok 31 — Zodpovednosť leteckých dopravcov za škodu na zapísanej batožine — Požiadavky týkajúce sa formy a obsahu písomnej reklamácie podanej leteckému dopravcovi — Reklamácia podaná elektronicky a zaregistrovaná do informačného systému leteckého dopravcu — Reklamácia podaná v mene osoby oprávnenej na dodanie prepravovaných vecí zamestnancom leteckého dopravcu)“2018/C 200/03Jazyk konania: fínčina
      Vnútroštátny súd, ktorý podal návrh na začatie prejudiciálneho konania
   
   Korkein oikeus
   
      Účastníci konania pred vnútroštátnym súdom
   
   
      Žalobkyňa: Finnair Oyj
   
      Žalovaná: Keskinäinen Vakuutusyhtiö Fennia
   
      Výrok rozsudku
   
   
            1.
         
         
            Článok 31 ods. 4 Dohovoru o zjednotení niektorých pravidiel pre medzinárodnú leteckú dopravu uzavretého v Montreale 28. mája 1999 a schváleného v mene Európskeho spoločenstva rozhodnutím Rady 2001/539/ES z 5. apríla 2001 sa má vykladať v tom zmysle, že v lehotách stanovených v odseku 2 tohto článku musí byť reklamácia podaná písomne v súlade s odsekom 3 tohto článku, pod hrozbou neprípustnosti uplatnenia akýchkoľvek nárokov voči dopravcovi.
         
      
            2.
         
         
            Reklamácia, akou je reklamácia dotknutá vo veci samej, zaregistrovaná do informačného systému leteckého dopravcu, spĺňa požiadavku písomnej formy stanovenú v článku 31 ods. 3 Dohovoru o zjednotení niektorých pravidiel pre medzinárodnú leteckú dopravu uzavretého v Montreale 28. mája 1999.
         
      
            3.
         
         
            Článok 31 ods. 2 a 3 Dohovoru o zjednotení niektorých pravidiel pre medzinárodnú leteckú dopravu uzavretého v Montreale 28. mája 1999 sa má vykladať v tom zmysle, že nebráni tomu, aby sa požiadavka písomnej formy považovala za dodržanú, ak zástupca leteckého dopravcu s vedomím cestujúceho v písomnej forme zaznamenal oznámenie o škode do informačného systému tohto dopravcu, buď na papier alebo elektronicky, pokiaľ tento cestujúci môže overiť správnosť znenia reklamácie tak, ako bola písomne zaznamenaná a vložená do tohto systému, a prípadne ju zmeniť alebo doplniť, či dokonca nahradiť, pred uplynutím lehoty stanovenej v článku 31 ods. 2 tohto dohovoru.
         
      
            4.
         
         
            Článok 31 Dohovoru o zjednotení niektorých pravidiel pre medzinárodnú leteckú dopravu uzavretého v Montreale 28. mája 1999 sa má vykladať v tom zmysle, že nepodmieňuje reklamáciu ďalším obsahovým požiadavkám, akou je tá, že spôsobená škoda musí byť oznámená leteckému dopravcovi.
         
      (
         1
      )	Ú. v. EÚ C 260, 18.7.2016.